CELEX: 62015TN0137
Language: mt
Date: 2015-03-24 00:00:00
Title: Kawża T-137/15: Rikors ippreżentat fl-24 ta’ Marzu 2015 – Parker Hannifin Manufacturing and Parker-Hannifin vs Il-Kummissjoni

8.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 190/15
            
         Rikors ippreżentat fl-24 ta’ Marzu 2015 – Parker Hannifin Manufacturing and Parker-Hannifin vs Il-Kummissjoni
   (Kawża T-137/15)
   (2015/C 190/19)
   Lingwa tal-kawża: l-Ingliż
   
      Partijiet
   
   
      Rikorrenti: Parker Hannifin Manufacturing Srl (Corsico, l-Italja); u Parker-Hannifin Corp. (Mayfield Heights, l-Istati Uniti) (rappreżentanti: B. Amory, F. Marchini Camia, u É. Barbier de La Serre, avukati)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tiddikjara r-rikors ammissibbli;
            
         
               —
            
            
               tannulla d-deċiżjoni kkontestata safejn din timponi l-interessi moratorji fl-ammont ta’ EUR 1 8 59  949,04;
            
         
               —
            
            
               sussidjarjament, tnaqqas, fejn xieraq, l-ammont tal-interessi moratorji; u
            
         
               —
            
            
               tikkundanna lill-Kummissjoni għall-ispejjeż proprji tagħha kif ukoll dawk sostnuti mir-rikorrenti.
            
         
      Motivi u argumenti prinċipali
   
   Insostenn tar-rikors tagħha, ir-rikorrenti jinvokaw motiv prinċipali u, sussidjarjament, seba’ motivi oħra.
   
               1.
            
            
               L-ewwel motiv huwa bbażat fuq l-eċċess ta’ poter li jivvizzja d-deċiżjoni kkontestata.
               
                           —
                        
                        
                           Ir-rikorrenti jallegaw li ma teżisti l-ebda bażi legali li tippermetti li jiġu imposti l-interessi moratorji, peress li l-multa tħallset fit-terminu stabbilit fid-deċiżjoni li timponiha.
                        
                     
         
               2.
            
            
               It-tieni motiv huwa bbażat fuq l-assenza jew l-insuffiċjenza tal-motivazzjoni tad-deċiżjoni kkontestata.
               
                           —
                        
                        
                           Ir-rikorrenti jsostnu li d-deċiżjoni kkontestata la tindika l-bażi legali u lanqas dik fattwali sabiex tiġġustifika l-impożizzjoni tal-interessi moratorji f’dan il-każ.
                        
                     
         
               3.
            
            
               It-tielet motiv huwa ibbażat fuq ksur tal-prinċipju ta’ proporzjonalità.
               
                           —
                        
                        
                           Ir-rikorrenti jsostnu li l-impożizzjoni tal-interessi moratorji hija sproporzjonata fir-rigward tal-għan ta’ dan it-tip ta’ interessi.
                        
                     
         
               4.
            
            
               Ir-raba’ motiv huwa bbażat fuq ksur tal-prinċipju ta’ nondiskriminazzjoni.
               
                           —
                        
                        
                           Ir-rikorrenti jirrilevaw li l-Kummissjoni imponiet l-interessi moratorji bir-rata ta’ 6 % f’dan il-każ, filwaqt li, meta rrimborsat parti mill-multa lir-rikorrenti hija ħallset l-arretrati bir-rata ta’ 1,06 %.
                        
                     
         
               5.
            
            
               Il-ħames motiv huwa bbażat fuq ksur tal-prinċipji ta’ ċertezza legali u ta’ aspettattivi leġittimi.
               
                           —
                        
                        
                           Ir-rikorrenti jsostnu li huma ma setgħux jantiċipaw, abbażi tad-deċiżjoni li timponi l-multa u tar-regolament iddelegat, l-impożizzjoni tal-interessi moratorji f’dan il-każ. Barra minn hekk, huma jsostnu li huma setgħu b’mod leġittimu jippretendu li l-Kummissjoni ma timponix interessi moratorji f’dan il-każ.
                        
                     
         
               6.
            
            
               Is-sitt motiv huwa bbażat fuq ksur tal-Artikolu 266 TFUE u tad-dritt għal protezzjoni ġudizzjarja effettiva.
               
                           —
                        
                        
                           Ir-rikorrenti jsostnu li d-deċiżjoni kkontestata tikser l-Artikolu 266 TFUE sa fejn din iċċaħħdu mill-effett utli tiegħu u li din tikser id-dritt għal protezzjoni ġudizzjarja effettiva, peress li sabiex isostnu d-dritt fundamentali tagħhom ta’ kumpens għad-danni, ir-rikorrenti qegħdin jaffaċċjaw l-impożizzjoni ta’ rata ta’ interess manifestament sproporzjonata.
                        
                     
         
               7.
            
            
               Is-seba’ motiv huwa bbażat fuq arrikkiment indebitu.
               
                           —
                        
                        
                           Ir-rikorrenti jsostnu li l-impożizzjoni tal-interessi moratorji f’dan il-każ tikkostitwixxi arrikkiment indebitu favur il-Kummissjoni.
                        
                     
         
               8.
            
            
               It-tmien motiv huwa bbażat fuq użu ħażin ta’ poter.
               
                           —
                        
                        
                           Ir-rikorrenti jsostju li l-interessi moratorji li ġew imposti fuqhom iwasslu għal riżultat li jiddevja totalment mill-għanijiet li fuqhom hija msejsa d-delega lill-Kummissjoni tas-setgħa li tistabbilixxi l-interessi moratorji.